Diari Oficial de la Generalitat Valenciana


Sumari del DOGV 8563, del 05-06-2019 (2019/5442)

RESOLUCIÓ de 21 de maig de 2019, de la Conselleria de Sanitat Universal i Salut Pública, per la qual es convoquen subvencions destinades a finançar actuacions del Pla GenT, Generació Talent.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8563

Data del DOGV
:   05-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/5442


Data del document
:   21-05-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 21 de maig de 2019, de la Conselleria de Sanitat Universal i Salut Pública, per la qual es convoquen subvencions destinades a finançar actuacions del Pla GenT, Generació Talent. [2019/5442]  
Mitjançant l'Ordre 2/2019, de 2 d'abril, de la Conselleria de Sanitat Universal i Salut Pública, s'estableixen les bases reguladores per a la concessió de subvencions del Programa per al suport a persones investigadores amb talent - Pla GenT (DOGV 8523, 05.04.2019). En el títol II de l'esmentada ordre es regulen les disposicions específiques segons el tipus de subvenció.  
En virtut de tot això i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i condicions de la concessió de la subvenció  
1. Convocar per a l'exercici 2020, les diferents subvencions pluriennals regulades en l'Ordre 2/2019, de 2 d'abril de la Conselleria de Sanitat Universal i Salut Pública, en la qual s'estableixen les bases reguladores per a la concessió de subvencions del Programa per al suport a persones investigadores amb talent - Pla GenT, publicada en el Diari Oficial de la Generalitat Valenciana número 8523, el 5 d'abril de 2019 (bases reguladores en les referències posteriors a aquesta norma). Aquestes convocatòries figuren com a annexos de la present resolució. Aquesta convocatòria es fa per tramitació anticipada, en virtut del que s'estableix en la disposició addicional desena de la Llei 28/2018, de 28 de desembre, de 2018, de pressupostos de la Generalitat per a l'exercici 2019 (DOGV 8454, 31.12.2018).  
Els tipus de subvencions que es convoquen, es descriuen en els annexos del present document, i són:  
a) Subvencions per a la contractació de personal investigador doctor amb experiència internacional per a la seua incorporació a centres d'investigació en l'àmbit de la salut i centres del Sistema Nacional de Salut a la Comunitat Valenciana: annex I.  
b) Subvencions per a la contractació de doctores per al desenvolupament d'un projecte de transferència tecnològica en l'àmbit de la salut en empreses valencianes: annex II.  
c) Subvencions per a la contractació de personal agent o gestor d'innovació o d'investigació en salut: annex III  
2. Les condicions per a la sol·licitud, tramitació, resolució i notificació són les establides en les referides bases reguladores.  
  
Segon. Finançament i import de la convocatòria  
1. La subvencions es convoquen per tramitació anticipada, amb càrrec a la línia S0427000 del programa pressupostari 411.60, d'Anàlisi i avaluació de l'atenció al pacient i investigació en ciències de la salut, del pressupost de despeses de la Generalitat per al període 2020-2023, tot per un import estimat total de 3.080.000,00 ?, segons la distribució següent, en virtut de les disposicions establides en l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions per a les subvencions pluriennals:  
  
  
2. Totes les anualitats quedaran condicionades a l'existència de crèdit, adequat i suficient, en els pressupostos de la Generalitat corresponents, per a cadascuna de les anualitats, tal com estableix l'article 41.1, sobre despeses de tramitació anticipada, de la Llei 1/2015.  
3. Per a cada anualitat, el pagament anticipat del 100 % de l'import de les subvencions la convocatòria de les quals s'efectua per la present resolució es faria de forma anticipada, si la llei de pressupostos de la Generalitat, o una altra norma, així ho establiren. En cas contrari el pagament s'hauria de fer amb la justificació prèvia, per part dels beneficiaris, de l'execució de l'activitat objecte de subvenció.  
Tercer. Entitats beneficiàries  
Poden ser entitats beneficiàries d'aquestes subvencions les que s'estableixen en les bases reguladores, sempre que complisquen els requisits que s'hi fixen i allò que es dispose addicionalment en els annexos d'aquesta convocatòria.  
  
Quart. Sol·licituds i documentació  
1. La documentació de les sol·licituds desestimades o denegades pot ser retirada per les entitats sol·licitants en el termini de tres mesos a partir de la publicació de la resolució de concessió en el Diari Oficial de la Generalitat Valenciana. Després d'haver passat aqueix termini, les sol·licituds que no hagen sigut recollides poden ser destruïdes d'acord amb la regulació de conservació i eliminació de patrimoni documental.  
  
2. Els models d'impresos normalitzats (sol·licituds i la resta de documentació) han d'estar disponibles en la guia PROP de la Generalitat, www.prop.gva.es.  
3. La presentació de sol·licituds i de la documentació exigida per a cada convocatòria es fa de conformitat amb el que s'estableix en l'article 14 de les bases reguladores, i també ha de ser de conformitat amb el que es disposa en la present resolució.  
4. Cada entitat sol·licitant ha de presentar només una sol·licitud, signada pel representant legal de l'entitat, conjuntament amb la documentació necessària per a cadascuna de les modalitats d'ajudes d'aquesta convocatòria, que s'explicita en cadascun dels annexos. En aquesta sol·licitud s'ha de recollir la relació de les persones candidates a contractar. Així mateix, amb la signatura de la sol·licitud s'autoritza i autentica el contingut de la sol·licitud i de tota la documentació que es presente per a concórrer en la corresponent convocatòria, sense perjudici de les actuacions de comprovació que sobre aquelles puga requerir l'òrgan instructor. En tot cas, en el formulari esmentat cal que es reculla la declaració responsable de no estar incurs en les prohibicions explicades en l'article 13 de la Llei 38/2003, general de subvencions, i també l'autorització perquè l'òrgan gestor recapte la informació de l'entitat relativa a estar al corrent de les obligacions tributàries, tant d'estatals com d'autonòmiques i encara també amb la Seguretat Social.  
L'entitat sol·licitant, mitjançant la signatura del representant legal de l'entitat en matèria d'investigació, es compromet a contractar la persona o les persones candidates, en les condicions establides en les bases reguladores i la resolució de concessió, en el cas de resultar adjudicada la subvenció.  
  
Cinqué. Termini i lloc de presentació de les sol·licituds  
1. El termini per a la presentació de sol·licituds serà de 30 dies hàbils a comptar a partir de l'endemà de la publicació de la present convocatòria en el Diari Oficial de la Generalitat Valenciana.  
2. Les sol·licituds i la documentació que cal per a cada modalitat d'ajuda s'han de presentar mitjançant el procediment que es troba disponible en la seu electrònica o en el portal institucional de la Generalitat a internet, https://sede.gva.es; en la pàgina web de la conselleria amb competències en matèria de sanitat, www.san.gva.es, i en la guia PROP de la Generalitat, www.prop.gva.es.  
  
Sisé. Criteris de valoració, termini de resolució i notificació i recursos  
  
1. Les sol·licituds s'han de tramitar de conformitat amb el que s'estableix en les bases reguladores i la resolució i concessió d'aquestes s'ha de dur a cap en règim de concurrència competitiva.  
2. Les sol·licituds presentades s'han de valorar conformement amb els criteris i el barem que per a cadascuna de les subvencions es determinen en el títol II de les bases reguladores.  
3. En el supòsit que es produïsca un empat en la puntuació total obtinguda per les sol·licituds durant el procés d'avaluació, aquest es dirimirà atenent a la major puntuació obtinguda en el criteri de valoració referent a la valoració del projecte o activitat a desenvolupar amb l'ajuda sol·licitada en cadascuna de les subvencions. Si persistira l'empat, es resoldria aplicant criteris d'equilibri de sexe, tal com es disposa en al Llei 9/2003, de 2 abril, i en l'article 11 de la Llei orgànica 3/2007. Si després d'això l'empat persistira, es resoldria per decisió motivada de la comissió avaluadora.  
4. Es delega en la persona titular de la direcció general amb competències en investigació i innovació perquè dicte la resolució de concessió de les subvencions, però cal que aquesta circumstància s'indique en les respectives resolucions.  
5. La resolució de concessió s'ha de publicar en el Diari Oficial de la Generalitat Valenciana. Aquesta publicació produeix efectes de notificació a les entitats interessades, i s'ha de fer en un termini màxim de sis mesos a partir de la data de finalització del termini de presentació de sol·licituds. El còmput d'aquest termini s'interromp durant el termini requerit per a l'esmena per part de l'interessat. Després d'haver transcorregut aquest termini sense que haja recaigut cap resolució, s'entendrà desestimada la sol·licitud de concessió d'ajuda, en els termes fixats en l'article 25 de la Llei 39/2015 d'1 d'octubre, del procediment administratiu comú.  
  
Seté. Entrada en vigor  
La present resolució és vigent des de l'endemà d'aparéixer publicada en el Diari Oficial de la Generalitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10 i 46 de la Llei 29/1998, de 13 de juliol, reguladora de la jurisdicció contenciosa administrativa, les resolucions dels procediments de concessió de les subvencions posen fi a la via administrativa. Contra aquestes, l'interessat pot optar entre interposar, potestativament, un recurs de reposició davant el mateix òrgan que les ha dictades, conformement amb els articles 112, 123 i 124 de la LPAC; o bé impugnar-les directament davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de notificar-se, per a la qual cosa caldria formular el recurs contenciós administratiu corresponent, a l'empara del que s'estableix en els articles. 10.1, lletra a) i 46.1 de la Llei 29/1998, de 13 de juliol, reguladora de la jurisdicció contenciosa administrativa. En cap cas pot simultaniejar-se la interposició de tots dos recursos.  
  
València, 21 de maig de 2019.- La consellera de Sanitat Universal i Salut Pública: Ana Barceló Chico.  
  
  
ANNEX I  
Subvencions per a la contractació de personal investigador doctor amb experiència internacional per a incorporar-se a centres d'investigació en l'àmbit de la salut i a centres del Sistema Nacional de Salut a la Comunitat Valenciana  
  
Primer. Objecte i característiques de la subvenció  
1. L'objecte de la present convocatòria és la concessió de les subvencions la regulació específica de les quals s'estableix en els articles 25 al 30 de les bases reguladores.  
2. La duració de les subvencions és de quatre anys (48 mesos).  
3. La subvenció anual de cadascun dels contractes a temps complet és de 55.000,00 euros, destinats a finançar el salari i la quota empresarial de la Seguretat Social. La retribució mínima anual a rebre haurà d'indicar-se en cada contracte i és de 41.635,00 euros bruts anuals.  
  
4. De la subvenció anual de cadascun dels contractes, establida en l'apartat anterior (55.000,00 euros), el percentatge d'ajuda finançat per la Generalitat en cadascuna de les anualitats és el següent: 100 % per al primer any, 85 % per al segon any, 75 % per al tercer any i 60 % per al quart any.  
Les entitats beneficiàries, en cadascuna de les anualitats, han d'assumir la resta del finançament dels contractes.  
5. Addicionalment l'investigador ha de disposar d'una dotació destinada a finançar diferents conceptes de despeses del grup d'investigació de referència en què s'integre, amb un límit màxim anual de 25.000,00 euros. Aquesta quantitat quedarà determinada en funció del pressupost d'aquest i del resultat del procés de l'avaluació, i pot finançar els següents conceptes:  
a) Despeses de contractació de personal associat al projecte, que caldrà que:  
- Tinga la nacionalitat espanyola, siga nacional d'un estat membre de la Unió Europea o tinga un permís de residència o estada a Espanya.  
  
- Dispose d'una titulació universitària (llicenciatura, grau, enginyeria, arquitectura tècnica, enginyeria tècnica o diplomatura), o d'una titulació de tècnic superior en el marc de la formació professional del sistema educatiu.  
- Es poden incloure, per persona contractada, fins a un màxim de 15.000,00 euros (quantitat mínima que haurà de percebre el personal i que s'haurà d'indicar en cada contracte) a més de la quantitat corresponent a la quota empresarial de la Seguretat Social en cadascuna de les anualitats per a finançar-se amb càrrec a aquesta ajuda.)  
b) Despeses d'execució i funcionament:  
- Material fungible. No es pot finançar material d'oficina ni accessoris informàtics tals com webcam, memòria USB o ratolins.  
- Viatges, manutenció i allotjament de la persona investigadora sol·licitant i del personal associat al projecte. En aquest cas, s'adequaran als límits que per a aquests conceptes estiguen establits en la normativa de la Generalitat.  
- Viatges, manutenció i allotjament dels investigadors doctors convidats per a participar en el projecte sempre que se'n justifique la participació. En aquest cas, s'adequaran als límits que per a aquests conceptes estiguen establits en la normativa de la Generalitat.  
- Difusió de les activitats del grup. Són subvencionables per aquest concepte les inscripcions a congressos i jornades de la persona investigadora sol·licitant i del personal associat al projecte, pàgina web del grup, publicacions del grup en revistes científiques i quotes per adhesió a associacions especialitzades, i també altres activitats de divulgació científica.  
- Realització de jornades científiques relacionades directament amb el projecte, fins a un màxim de 6.000,00 euros anuals i sempre que no s'hagen concedit per al mateix concepte altres ajudes de la Generalitat Valenciana. En tot cas, en la documentació oficial de les jornades haurà de quedar acreditada el seu finançament per aquest projecte. Les despeses subvencionables per aquest apartat són els següents:  
· Les despeses de viatges, manutenció i allotjament de les persones del comité científic, del comité organitzador i de ponents i conferenciants amb els límits que per a aquests conceptes estiguen establits en la normativa de la Generalitat sobre indemnitzacions per raó del servei.  
  
· La difusió dels programes de la reunió tals com: despeses de disseny i impressió de cartells, tríptics i programes, pàgina web i publicitat que deuran sempre incloure el patrocini de la Conselleria de Sanitat Universal i Salut Pública de la Generalitat.  
· Les despeses de ponències, conferències i altres participacions amb els límits que per a aquests conceptes estiguen establits en la normativa de la Generalitat sobre indemnitzacions per raó del servei.  
· Despeses de traducció i lloguer d'equips tècnics.  
· L'edició de les ponències o conclusions resultants.  
- Unes altres despeses estrictament necessàries per a l'execució del projecte tals com treball de camp, seqüenciació, microscòpia o semblants.  
c) Costos indirectes. Despeses de funcionament de les entitats beneficiàries necessaris per al desenvolupament del projecte. Aquesta quantitat ascendirà a un import que es determinarà per l'aplicació d'un percentatge màxim del 15 % sobre la quantitat de despesa executada i justificada per contractació de personal per al projecte, exclòs el cost de la Seguretat Social, per la qual cosa la seua concreció final es fa amb la justificació de despeses de cada anualitat.  
6. Ni l'investigador principal ni la persona contractada poden percebre amb càrrec al finançament addicional per a la realització del projecte cap mena de remuneració addicional al contracte per la seua participació en el projecte.  
7. Totes les despeses hauran d'estar directament relacionades amb l'execució del projecte per a poder finançar-se per aquesta subvenció.  
  
Segon. Requisits de les persones investigadores  
1. Poden ser persones candidates totes aquelles persones que en concloure el termini de presentació de sol·licituds complisquen aquests requisits:  
a) Disposar, durant el termini de presentació de sol·licituds, d'una experiència des de la lectura de la tesi doctoral de 3 anys, com a mínim.  
b) Haver fat una o diverses estades postdoctorals en centres d'investigació de prestigi internacional que acumulen, com a mínim, un període total de dos anys.  
c) Tenir l'aval de la persona responsable del programa o àrea d'investigació en què s'haja d'integrar i el vistiplau del representant de l'entitat beneficiària. Els responsables de programes o àrees d'investigació no poden avalar més d'una persona en una mateixa actuació en cada convocatòria.  
  
Tercer. Sol·licituds  
1. Les sol·licituds s'han de presentar en el termini i amb la forma que es determina en el punt cinqué d'aquesta resolució.  
2. A la sol·licitud telemàtica cal que s'adjunte el formulari emplenat per l'entitat sol·licitant amb la signatura del representant legal de l'entitat en matèria d'investigació, i de la relació de les propostes de persones candidates a contractar, juntament amb la següent documentació per a cadascuna d'aqueixes persones:  
a) Documentació que acredite que compleix els requisits establits en les bases reguladores (article 26):  
- Còpia del títol de doctor, o del document en el qual se certifique el pagament de les taxes per a l'expedició d'aquest (en el cas de titulació estrangera, traducció jurada d'aquesta);  
- Currículum de la persona candidata, amb el format normalitzat (CVn), en el qual quede consignada la seua excel·lència científica i la capacitat de lideratge de projectes. El CVn està disponible en la pàgina web de la Fundació Espanyola de Ciència i Tecnologia, FECIT (https://cvn.fecyt.es/editor/#HOME)  
- Còpia dels documents que acrediten que la persona sol·licitant ha efectuat una o diverses estades postdoctorals en centres d'investigació de prestigi internacional que acumulen, com a mínim, un període total de dos anys;  
- Escrit de l'investigador responsable del grup o àrea d'investigació en el qual s'ha d'integrar, que avale la contractació i la seua integració funcional en el grup o àrea de referència.  
b) Projecte d'investigació (màxim, 5 fulls per projecte).  
c) Pressupost aproximat del projecte d'investigació per a cadascuna de les anualitats d'execució de l'ajuda.  
d) Historial científic del grup d'investigació en el qual es pretén incorporar.  
3. Cada entitat sol·licitant pot presentar un màxim de 5 persones candidates en aquesta modalitat, de la qual, com a màxim, es pot concedir subvenció per a 3 candidats o candidates per entitat.  
  
Quart. Criteris de valoració  
1. Cada proposta de contractació és avaluada, sobre un total de 100 punts, segons els criteris i el barem següents:  
a) Excel·lència científica del candidat (50 %).  
- Fins a 10 punts: participació en projectes o grups d'investigació d'àmbit nacional o internacional.  
- Fins a 20 punts: publicacions científiques i participació en activitats de difusió.  
- Fins a 10 punts: contractes i patents o mèrits equivalents en les seues respectives àrees de coneixement.  
- Fins a 10 punts: estades a l'estranger, premis i altres accions rellevants.  
b) Trajectòria personal del candidat (25 %). S'ha de valorar amb caràcter prioritari l'obtenció d'una subvenció ERC o la superació d'alguna fase del seu procés d'avaluació; l'obtenció del segell d'excel·lència en les subvencions MSCA-IF; i l'obtenció de subvenció, o la situació en estat de reserva o llista d'espera, en convocatòries nacionals o internacionals d'incorporació de personal investigador doctor d'excel·lència, com són les convocatòries Miguel Servet, Sara Borrell, Ramón y Cajal o Juan de la Cierva.  
c) Qualitat i interés de l'historial científic del programa o àrea d'investigació on s'integrarà la persona candidata (25 %).  
2. Al total de la puntuació assignada a l'avaluació de l'apartat anterior, es concedirà fins a 10 punts addicionals en l'avaluació d'aquelles sol·licituds que al·leguen i acrediten condició de retorn de l'investigador/a.  
3. La comissió avaluadora ha de recaptar l'assessorament de persones expertes de reconegut prestigi internacional designades per la persona titular de la direcció general en matèria d'investigació sanitària o d'agències d'avaluació.  
  
Cinqué. Resolució provisional  
Conformement amb l'article 19.2 de les bases reguladores, les persones proposades en la resolució provisional han de presentar, en el termini de 10 dies naturals des de la seua publicació, el document d'acceptació de la proposta de subvenció, amb el vistiplau del representant legal del centre. La falta de presentació d'aquesta documentació en el termini establit s'entendrà com a desistiment de la sol·licitud.  
  
Sisé. Contracte  
1. Les entitats beneficiàries han de formalitzar un contracte laboral amb les investigadores d'acord amb l'article 23 de la Llei 14/2011, d'1 de juny, de la ciència, la tecnologia i la innovació i remetre una còpia d'aquest a l'òrgan instructor en el termini d'un mes des de la seua formalització. No obstant això, per al que es disposa en la lletra f) d'aqueix article es requerirà autorització prèvia de la direcció general competent en matèria d'investigació i innovació sanitària.  
2. La data d'inici dels contractes anirà determinada en la resolució de concessió.  
  
Seté. Obligacions  
1. Les entitats beneficiàries han de sol·licitar autorització per a modificar la distribució per conceptes de l'import concedit per a l'execució del projecte d'investigació, quan es tracte de canvis que afecten despeses de contractació de personal i canvis entre els diferents conceptes de despeses d'execució i funcionament que suposen variacions superiors al 20 % respecte al pressupost inicial previst.  
2. La persona investigadora contractada ha de fer pública la circumstància d'haver rebut finançament de la Generalitat en les publicacions, ponències, participacions en congressos i altres activitats de difusió científica durant el període de gaudi de la subvenció.  
  
Huité. Justificació i seguiment científic  
1. La justificació de les ajudes es fa d'acord amb el que s'estableix en l'article 22 i 29 de les bases reguladores.  
2. A més els centres beneficiaris han de presentar una còpia dels contractes del personal contractat amb càrrec a aquesta ajuda, en els quals haurà de constar expressament la seua vinculació amb el projecte, i també de les nòmines.  
3. També s'ha de justificar l'ús de la subvenció concedida mitjançant el compliment de les normes de seguiment cientificotècnic tal com es disposa en l'article 35 de les bases reguladores.  
  
  
ANNEX II  
Subvencions per a la contractació de doctors i doctores per al desenvolupament d'un projecte de transferència tecnològica en l'àmbit de la salut en empreses valencianes  
  
Primer. Objecte i característiques de la subvenció  
1. L'objecte de la present convocatòria és la concessió de les subvencions la regulació específica de les quals s'estableix en els articles 31 al 36 de les bases reguladores.  
2. La duració de les subvencions és de dos anys (24 mesos). La data d'inici del còmput de l'ajuda s'estableix en la resolució de concessió i la conclusió ha d'estar vinculada a la vigència del projecte de transferència tecnològica.  
3. La subvenció màxima anual, per a cadascun dels contractes a temps complet, és de 40.000,00 euros, que s'ha de destinar a finançar el salari i la quota empresarial de la Seguretat Social. L'import final de l'ajuda per a cadascun dels contractes es determinaria en la resolució de concessió que dependrà del resultat del procés d'avaluació i del percentatge de cofinançament dels contractes que entre l'empresa i l'entitat beneficiària s'haja consignat en la sol·licitud. La retribució mínima anual que han de rebre els investigadors és de 30.280,00 euros bruts anuals, cosa que s'ha d'indicar en cada contracte.  
4. De la subvenció anual de cadascun dels contractes establida en l'apartat anterior (40.000,00 euros), el percentatge d'ajuda finançat per la Generalitat en cadascuna de les anualitats és el següent: 100 % per al primer any, i 85 % per al segon any.  
Segon. Requisits dels investigadors principals i del personal investigador a contractar  
1. Les persones investigadores principals dels projectes en els quals s'integren les persones contractades per les entitats beneficiàries en finalitzar el termini de presentació de sol·licituds, han de complir la totalitat dels següents requisits:  
- Ser investigadora principal d'un projecte de transferència tecnològica.  
- Tenir el títol de doctor.  
- Tenir amb aqueixa categoria vinculació funcionarial, estatutària o contractual amb el centre d'investigació, que ha de mantenir durant el període d'execució de l'ajuda.  
2. El personal doctor a contractar ha de complir els següents requisits:  
- Ser menor de 40 anys.  
- Disposar d'una experiència des de la lectura de la tesi doctoral entre un i tres anys.  
- Haver fet una o diverses estades postdoctorals en centres d'investigació de prestigi internacional que acumulen, com a mínim, un període total de sis mesos.  
  
Tercer. Sol·licituds  
1. Les sol·licituds s'han de presentar en el termini i amb les formes que determina el punt cinqué d'aquesta resolució.  
2. La sol·licitud telemàtica, s'ha de presentar conjuntament amb del formulari emplenat per l'entitat sol·licitant amb la signatura del representant legal de l'entitat en matèria d'investigació, i de la relació de les propostes de persones candidates a contractar, juntament amb la següent documentació, per a cadascuna d'aqueixes persones:  
a) Documentació que acredite que compleix els requisits establits en les bases reguladores (article 32):  
- Còpia del títol de doctor de la persona a contractar o del document que certifique el pagament de les taxes per a la seua obtenció;  
- Còpia dels documents que acrediten que la persona candidata ha efectuat una o diverses estades postdoctorals en centres d'investigació de prestigi internacional que acumulen, com a mínim, un període total de sis mesos;  
- Escrit de l'investigador principal del projecte en el qual haja de treballar, avalant la seua contractació.  
b) Memòria del projecte de transferència tecnològica a fer amb l'empresa (màxim, de 5 fulles per projecte).  
c) Currículum de la persona investigadora principal, en el format de CV normalitzat (CVn). El CVn està disponible en la pàgina web de la Fundació Espanyola de Ciència i Tecnologia, FECYT (https://cvn.fecyt.es/editor/#HOME).  
d) Còpia del conveni o contracte entre l'entitat sol·licitant i l'empresa de la Comunitat Valenciana.  
e) Si és el cas, la documentació que acredite que l'empresa és una spin-off o una jove empresa innovadora, d'acord amb la definició de l'article 3 de les bases reguladores.  
En cas que el projecte tinga vinculació amb l'Estratègia d'Especialització Intel·ligent per a la Investigació i Innovació en la Comunitat Valenciana (RIS3-CV), haurà d'indicar-se en quin dels eixos prioritaris de desenvolupament s'enquadra i sobre quins objectius específics ha d'impactar l'acompliment d'aquest (pàgines de 43 a 54 del document aprovat per la Comissió Delegada del Consell per a la Ciència, la Tecnologia i la Innovació el 27.12.2016).  
3. Cada entitat sol·licitant pot presentar un màxim de 3 candidats en aquesta modalitat, de la qual com a màxim, es pot concedir subvenció per a 1 candidat o candidata per entitat.  
  
Quart. Criteris de valoració  
1. Cada proposta de contractació és avaluada, sobre un total de 100 punts, segons els següents criteris i barem:  
a) Qualitat i impacte del projecte de transferència tecnològica proposat (40 %).  
- Fins a 25 punts: qualitat cientificotècnica, rellevància i viabilitat de la proposta.  
- Fins a 15 punts: impacte dels resultats en la cadena de ciència, coneixement i empresa.  
b) Mèrits de la persona investigadora responsable del projecte (20 %).  
- Fins a 5 punts: projectes d'investigació finançats com a investigador principal; contractes d'investigació d'especial rellevància; patents o mèrits equivalents en les seues respectives àrees de coneixement.  
- Fins a 5 punts: publicacions científiques i participació en activitats de difusió.  
- Fins a 10 punts: accions rellevants en l'àmbit de la transferència tecnològica.  
c) Impacte del projecte de transferència tecnològica (20 %).  
- Fins a 10 punts: contribució del projecte a la millora de l'ocupabilitat del personal a contractar.  
- Fins a 10 punts: impacte del projecte en la transformació del model econòmic i social de la Comunitat Valenciana.  
d) Percentatge de cofinançament dels contractes que entre l'empresa i el centre d'investigació s'assumisca en cas de rebre la subvenció (20 %).  
2. Al total de la puntuació assignada a l'avaluació de l'apartat anterior es concedirà fins a 5 punts addicionals en l'avaluació d'aquelles sol·licituds segons l'alineació del projecte de transferència proposat als Eixos prioritaris de desenvolupament i objectius específics de la RIS-3CV i fins a 5 punts quan la investigació es desenvolupe en una empresa derivada o spin-off, en una jove empresa innovadora o en un institut tecnològic de la Comunitat.  
3. La comissió avaluadora recaptarà l'assessorament de persones expertes designades per la persona titular de la direcció general en matèria d'investigació i innovació sanitària.  
  
Cinqué. Resolució provisional  
Conformement amb l'article 19.2 de les bases reguladores, les persones proposades en la resolució provisional presentaran, en el termini de 10 dies naturals des de la seua publicació, el document d'acceptació de la proposta de subvenció, amb el vistiplau del representant legal de l'entitat. La falta de presentació d'aquesta documentació en el termini establit s'entendrà com a desistiment de la sol·licitud.  
  
Sisé. Contracte  
Les entitats beneficiàries han de formalitzar un contracte laboral amb les investigadores i investigadors d'acord amb l'article 22 de la Llei 14/2011, d'1 de juny, de la ciència, la tecnologia i la innovació i remetre una còpia d'aquest a l'òrgan instructor en el termini d'un mes des de la seua formalització. La data d'inici dels contractes anirà determinada en la resolució de concessió.  
  
Seté. Justificació i seguiment científic  
La justificació de les ajudes es fa d'acord amb el que s'estableix en els articles 22 i 35 de les bases reguladores.  
  
  
ANNEX III  
Subvencions per a la contractació de personal agent o gestor d'innovació o d'investigació en salut  
  
Primer. Objecte i característiques de la subvenció  
1. L'objecte de la present convocatòria és la concessió de les subvencions la regulació específica de les quals s'estableix en els articles 37 al 42 de les bases reguladores.  
2. La duració de les subvencions és de tres anys (36 mesos). La data d'inici del còmput de l'ajuda s'estableix en la resolució de concessió.  
  
3. La subvenció màxima anual, per a cadascun dels contractes a temps complet, és de 35.000,00 euros, que s'ha de destinar a finançar el salari i la quota empresarial de la Seguretat Social. La retribució mínima que han de rebre els agents d'innovació o d'investigació en salut, és de 26.495,00 euros bruts anuals, que cal indicar-se en cada contracte.  
  
4. De la subvenció anual de cadascun dels contractes establida en l'apartat anterior (35.000,00 euros), el percentatge d'ajuda finançat per la Generalitat en cadascuna de les anualitats és el següent: 100 % per al primer any, 85 % per al segon any i 75 % per al tercer any.  
  
Segon. Requisits de les persones sol·licitants  
1. Poden ser contractades com a agents o gestors d'innovació o d'investigació en salut, aquelles persones que complisquen els següents requisits:  
a) Estar en possessió del títol de llicenciatura, enginyeria o grau.  
b) Tenir l'aval del representant de l'entitat beneficiària.  
  
Tercer. Sol·licituds  
1. Les sol·licituds s'han de presentar en el termini i amb les formes establides en el punt cinqué d'aquesta resolució.  
2. La sol·licitud telemàtica s'ha de presentar amb el formulari, adjunt, emplenat per l'entitat sol·licitant amb la signatura del representant legal de l'entitat en matèria d'investigació, i de la relació de les propostes de persones candidates a contractar, juntament amb la següent documentació per a cadascuna d'aquestes persones:  
a) Documentació que acredite que compleix els requisits establits en les bases reguladores (article 38):  
- Còpia del títol de llicenciatura, enginyeria o grau de la persona a contractar o del document que certifique el pagament de les taxes per a obtenir-lo;  
- Escrit del representant legal de l'entitat sol·licitant avalant la seua contractació.  
b) Currículum de la persona candidata en format CV normalitzat (CVn) El CVn està disponible en la pàgina web de la Fundació Espanyola de Ciència i Tecnologia, FECYT (https://cvn.fecyt.es/editor/#HOME)  
c) Memòria descriptiva del projecte d'intermediació com a agent d'innovació o investigació en salut que es pretén far durant el gaudi de l'ajuda, amb indicació de les activitats a desenvolupar per part de la persona contractada.  
3. Cada entitat sol·licitant pot presentar un màxim de 4 persones candidates en aquesta modalitat. Com a màxim, es pot concedir subvenció per a 2 candidats o candidates per entitat.  
  
Quart. Criteris de valoració de les sol·licituds  
1. Cada proposta de contractació s'avalua sobre un total de 100 punts, segons els criteris i barem següents:  
a) Formació de pre o postgrau relacionada amb les ciències de la salut (15 %).  
b) Formació relacionada amb l'activitat a desenvolupar: titulacions acadèmiques complementàries, cursos de més de 30 hores de duració (25 %).  
c) Experiència laboral relacionada amb l'activitat a desenvolupar: beques, contractes de gestió (35 %).  
d) Altres mèrits relacionats amb l'activitat a desenvolupar: docència, publicacions (15 %).  
e) Adequació del perfil de la persona sol·licitant al pla estratègic de l'entitat beneficiària (10 %).  
2. La comissió avaluadora pot recaptar l'assessorament de persones expertes designades per la persona titular de la direcció general en matèria d'investigació i innovació sanitària.  
  
Cinqué. Resolució provisional  
Conforme a l'article 19.2 de les bases reguladores, les persones proposades en la resolució provisional presentaran, en el termini de 10 dies naturals des de la seua publicació, el document d'acceptació de la proposta de subvenció, amb el vistiplau del representant legal de l'entitat beneficiària. La falta de presentació d'aquesta documentació en el termini establit s'entendria com a desistiment de la sol·licitud.  
  
Sisé. Contracte  
Les entitats beneficiàries han de formalitzar un contracte laboral amb els agents d'innovació o investigació en salut d'acord amb l'article 22 de la Llei 14/2011, d'1 de juny, de la ciència, la tecnologia i la innovació i remetre una còpia d'aquest a l'òrgan instructor en el termini d'un mes des de la seua formalització. La data d'inici dels contractes anirà determinada en la resolució de concessió.  
  
Seté. Justificació i seguiment científic  
La justificació de les ajudes es fa d'acord amb el que s'estableix en els articles 22 i 41 de les bases reguladores.